open-index/open-wikipedia-markdown huggingface dataset:
Deutschböhmen

**Deutschböhmen** (tsjekkisk: *Německé Čechy*, no: *Tyskböhmen*) var en provins i Böhmen, dagens Tsjekkia som var etablert en kort periode etter første verdenskrig som en del av statsdannelsen Deutschösterreich.

Den besto av de nordlige og vestlige delene av Böhmen som på den tiden var hovedsakelig befolket av etniske tyskere. Provinsen Deutschböhmen ble senere slått sammen med provinsen Sudetenland lengre øst og kalt *[[Sudetenland]]*.

Viktige befolkningsentre var byene Eger, Karlsbad, Marienbad, Aussig an der Elbe, Teplitz-Schönau, Leitmeritz, Brüx, Gablonz an der Neiße, Dux, Saaz og Reichenberg som også var administrasjonssenteret. Området hadde et areal på  kvadratkilometer. Befolkningen var på 2,23 millioner derav 2,07 millioner tyskere og  tsjekkere.

Fra slutten av 1918 rykket tsjekkoslovakiske tropper inn i området og avbrøt etableringen av en tysk-østerriksk forvaltning. I desember flyktet provinsregjeringene i provinsene Deutschböhmen og Sudetenland i eksil for å unngå å bli tatt til fange. I september 1919, ble Sudetenland, som da var en samlebetegnelse for begge de tidligere propvisene, tildelt Tsjekkoslovakia ved fredsslutningen med Østerrike, St. Germain-traktaten.

Etter andre verdenskrig ble området igjen en del av Tsjekkoslovakia. Etter bestemmelsene fra Potsdamkonferansen ble alle tyskere og et stort antall av ungarere brutalt fordrevet, igangsatt av Stalins Røde armé og fullbyrdet av tsjekkoslovakene. Dette anses som et tilfelle av etnisk rensning. Mange sudettyskere og ungarere ble også satt i tsjekkoslovakiske konsentrasjonsleirer hvor en regner med at store antall døde av mishandling. Etter folketellinger var antallet sudettyskere kort etter krigen redusert med ca. 200&nbsp;000.

Ca. 2 millioner bøhmiske tyskere fra Sudetenland kom som flyktninger til Tyskland, hvorav størsteparten til Bayern, som har tatt på seg et særlig ansvar (*Patenschaft*) for dette folket. Andre reiste til Østerrike. Det finnes flere tyske og østerrikske organisasjoner som representerer sudettyskerne, den viktigste er Sudetendeutsche Landsmannschaft (SL) i Tyskland og Sudetendeutsche Landsmannschaft in Österreich (SLÖ). Sudentendeutsche Landsmannschaft hører til de tre største av alle de fordrevnes organisasjoner (sammen med Landsmannschaft Schlesien og Landsmannschaft Ostpreußen), og spiller en stor rolle i tysk, særlig bayersk, politikk, og er nært knyttet til CSU og søsterpartiet CDU. Formannen for SL er også medlem av bl.a. Europaparlamentet.

## Referanser
* Kleineberg, A.; Marx, Ch.; Knobloch, E.; Lelgemann, D.: Germania und die Insel Thule. Die Entschlüsselung von Ptolemaios`"Atlas der Oikumene". WBG, 2010. .
* Franzel, Emil: Sudetendeutsche Geschichte. Mannheim, 1978. .
* Meixner, Rudolf: Geschichte der Sudetendeutschen. Nürnberg, 1988. .
* de Zayas, Alfred M.: A terrible Revenge. Palgrave/Macmillan, New York, 1994. .
* de Zayas, Alfred M.: Nemesis at Potsdam. London, 1977. .
* Douglas, R.M.: Orderly and Humane. The Expulsion of the Germans after the Second World War. Yale University Press 2012. .
Finmarkens fogderi

**Vardøhus fogderi**, senere **Finmarkens fogderi** var en administrativ enhet (fogderi) i Norge fra slutten av 1600-tallet til 1816, som i geografisk utbredelse tilsvarer dagens Finnmark fylke.

Fra etableringen av Vardøhus amt i 1668 var amtet delt i Vestfinmarkens og Østfinmarkens fogderier, men disse ble mot slutten av århundret slått sammen til et fogderi for hele amtet. Av kgl. reskript 1688 fikk fogderiene i Finnmark den særegenhet at de også inkluderte sorenskriverembetet, som i landets øvrige deler var egne embeter. Mot slutten av 1600-tallet ble de to fogderiene slått sammen til Vardøhus fogderi (senere *Finmarkens fogderi*), slik at hele amtet var kun ét fogderi og ét sorenskriveri. Fogdene holdt vekselvis til i Vardø og Vadsø frem til 1768, deretter i Alta. Ved kgl. resolusjon ble Finmarkens fogderi i 1816 atter delt i to: Vestfinmarkens og Østfinmarkens fogderier, og fogden var i begge også sorenskriver. Videre ble fogderiene i 1853 splittet opp ytterligere, til Alten og Hammerfest fogderier i Vest-Finnmark, Tanen og Varanger fogderier i Øst-Finnmark. Karasjok som tidligere lå under Vestfinmarkens fogderi ble samtidig overført til Tanen. I 1868 ble til sist Vardø fogderi skilt ut fra Varanger, slik at det mot slutten av 1800-tallet var tilsammen fem fogderier i amtet.
ETC (tidsskrifter)

:*For andre betydninger, se [[ETC]]*

***ETC*** var opprinnelig *ett* svensk tidsskrift, startet i 1978. Siden har *ETC* utviklet seg til å bli et kjent svensk medievaremerke, benyttet av flere selskaper og som navn på flere publikasjoner. Gjennomgående har *ETC*-tidsskriftene en radikal, rød-grønn politisk profil. Bak *ETC* står den svenske journalisten og medieeieren Johan Ehrenberg.

Siden januar 2014 har *[[Dagens ETC]]* blitt ut som dagsavis, fem ganger ukentlig.

## Historie
Forløperen til bladet var tidsskriftet *Partisano*, startet i 1976 av Ehrenberg sammen med Timo Sundberg, Micke Jaresand og Alain Topor. Det begynte som et kulturtidsskrift med venstreradikal profil, men la snart mer vekt på reportasjer og bilder. I 1978 ble prosjektet lansert under navnet *ETC*.

Bladet ble snart kjent for utradisjonelle grep og kontroversielle utspill. *ETC* brøt ofte med konvensjonell lay-out og tidsskriftform, og ETC-skaperne lanserte friskt falske utgaver av svenske dagsaviser... Også det journalistiske innholdet brøt ny mark. Ehrenberg selv pådro seg stor medieoppmerksomhet i 1983, da han et halvt år levde som kvinne og presenterte reportasjen «kjønnskiftet».

Fra *ETC* ble startet har Ehrenberg benyttet *ETC*s navn og ressurser til å starte en rekke blad-prosjekter: *ETC Stockholm*, *ETC Göteborg*, *ETC Örebro*, *ETC Bergslagen*, *ETC Malmö* - og *Dagens ETC* som i 2014 drives fram som en dagsavis-satsing.

Andre publikasjoner er *[[Smålands Folkblad]]*, der ETC «gjenopplivet» en gammel lokalavis. *Kloka Hem* er et innredningstidsskrift med miljøfokus.

ETC har også satset utenfor mediebransjen. Selskapet ETC El driver med miljøvennlig energi, selskapet Egen el med salg av  solceller og småskala vindkraft. Det drives også en varehusvirksomhet som omsetter produkter som skal være klimavennlige. Forretningsmessig er driften organisert i selskap som ETC förlag og ETC Utveckling.

## Eksterne lenker
* 
*  ''Dagens ETC'''
Tmesorrhina

***Tmesorrhina*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore, avlange, metallisk fargede gullbasser. Disse artene har ofte svært briljante farger. Dekkvingene har fine punktrader.

## Utbredelse
Slekten er utbredt i tropisk Afrika.

## Systematisk oversikt

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *Tmesorrhina* Westwood, 1842
******** *[[Tmesorrhina alpestris]]* Kolbe, 1892
******** *[[Tmesorrhina barombina]]* Kolbe, 1892
******** *[[Tmesorrhina chireyi]]* Legrand & Antoine, 2003
******** *[[Tmesorrhina ganglbaueri]]* Moser, 1913
******** *[[Tmesorrhina garnieri]]* Allard, 1993
******** *[[Tmesorrhina iris]]* (Fabricius, 1781)
******** *[[Tmesorrhina laeta]]* Moser, 1913
******** *[[Tmesorrhina laevis]]* Kraatz, 1897
******** *[[Tmesorrhina lequeuxi]]* Antoine, 1995
******** *[[Tmesorrhina pectoralis]]* Moser, 1905
******** *[[Tmesorrhina pilosipes]]* Allard, 1988
******** *[[Tmesorrhina runsorica]]* Arrow, 1909
******** *[[Tmesorrhina simillima]]* Kraatz, 1880
******** *[[Tmesorrhina tridens]]* Duvivier, 1891
******** *[[Tmesorrhina viridicincta]]* Moser, 1913
******** *[[Tmesorrhina viridicyanea]]* Moser, 1902

## Kilder
* Liste over artene

## Eksterne lenker
*
Hegemus

***Hegemus*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore til store (30-50 millimeter), svært kraftige gullbasser. Kroppsformen er påfallende bred. På farge er de svarte, uten metallglans, med noen lyse striper på pronotum og oftest også med lyse tegninger på dekkvingene. Hannen har et kort horn midt i pannen og en pigg på hver side av dette. Pronotum er mye bredere enn langt, nærmest firkantet, men med avrundede forhjørner, dekkvingene mye bredere enn pronotum.

## Levevis
Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

## Utbredelse
Slekten er utbredt i det østlige Afrika.

## Systematisk oversikt
Denne slekten er trolig nært beslektet med slektene *[[Goliathus]]* og *[[Fornasinius]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *Hegemus* Thomson, 1881
******** *[[Hegemus peregrinus]]* (Harold, 1878)
******** *[[Hegemus pluto]]* (Raffray, 1880) - Etiopia
******** *[[Hegemus vittatus]]* (Bates, 1888)- Tanzania

## Kilder
* Liste over artene

## Eksterne lenker
* Bilder av ''Hegemus pluto''
* Bilder av ''Hegemus pluto''
*
Dagens ETC

***Dagens ETC*** er en svensk avis, en av flere ''ETC''-publikasjoner. Den gis ut av ETC Förlag og selskapets eier, journalisten og pressemannen Johan Ehrenberg. Avisen ble startet i 2005. I januar 2014 ble den lansert som dagsavis.

*Dagens ETC* kommer fem dager i uken, fra mandag til fredag. Ved lanseringen av dagsavisen oppga den å ha 5000 abonnenter.

Dagens ETC praktiserte frem til 2022 en ordning der avisen inviterte eksterne bidragsytere, ofte kontroversielle, til å skrive lederartikler for avisen, men gav uttrykk for at de eksterne skribentene ikke representerte avisens linje. Avisen gikk bort fra denne ordningen i 2022. 

Sjefredaktør i den nye dagsavisen er Andreas Gustavsson, mens Ehrenberg står som ansvarlig utgiver.

## Referanser


## Eksterne lenker
*
Taeniesthes

***Taeniesthes*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
*Taeniesthes specularis* er en middelsstor, svart gullbasse uten metallisk glans og uten horn på hodet. Pronotum har brunrøde kanter og dekkvingene en bred, brungul stripe på hver side.

## Utbredelse
Slekten er utbredt i det østlige Afrika (Etiopia, Kenya, Tanzania).

## Systematisk oversikt
Disse artene blir ofte plassert i slekten *[[Chondrorrhina]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *Taeniesthes* Kraatz, 1880
******** *[[Taeniesthes collinsi]]* Allard, 1992 - Etiopia
******** *[[Taeniesthes picturata]]* (Harold, 1878)
******** *[[Taeniesthes specularis]]* Gerstaecker, 1867) - Kenya og Tanzania

## Kilder
* Liste over artene

## Eksterne lenker
* 
* Bilder av arten
Stephanocrates

***Stephanocrates*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore, kraftige, litt matt grønne eller kobberfargede gullbasser. Hannen har gjerne et skovlformet fremspring i pannen, bak dette et kløvet horn, og forleggene (protibiae) har kraftige pigger.
Beina er forholdsvis lange og kraftige, pronotum er minst så bredt som dekkvingene.

## Utbredelse
Slekten er utbredt i tropisk Afrika.

## Systematisk oversikt
Slekten blir noen ganger plassert som en undergruppe i slekten *[[Compsocephalus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *Stephanocrates* Kolbe, 1892
******** *[[Stephanocrates bennigseni]]* Kunth, 1909
******** *[[Stephanocrates dohertyi]]* Jordan, 1901
******** *[[Stephanocrates kiellandi]]* Allard, 1985 - oppkalt etter den norske entomologen Jan Kielland
******** *[[Stephanocrates preussi]]* Kolbe, 1892

## Kilder
* Liste over artene

## Eksterne lenker
* 
* Bilder av noen arter (nederst på siden)
Jingoisme

**Jingoisme** er et engelsk begrep for sjåvinisme, en nasjonalistisk innstilling kombinert med en fiendtlig innstilling mot andre nasjoner.

Uttrykket stammer fra 1878 og er refrenget i en engelsk soldatsang som ble sunget av de britiske tropper som ble sendt til Dardanellene i den hensikt å forhindre russisk okkupasjon av daværende Konstantinopel. Frasen «by Jingo» var en eufemisme for «by Jesus». 

Jingoisme som en politisk betegnelse ble opprettet av den britiske radikaleren George Holyoake i et brev til avisen *Daily News* den 13. mars 1878. Betegnelsen ble raskt populær også i USA.

## Referanser
Rhamphorrhina

***Rhamphorrhina*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore (ca. 25-30 millimeter), fargerike gullbasser. Pronotum er skinnende grønt med hvite kanter, dekkvingene er hvite med svarte lengdestriper. Hannen har to par horn på hodet, det fremre paret mer eller mindre fremoverrettet, det bakre paret er oppoverrettet og krummer innover. Pannen er påfallende forlenget.

## Utbredelse
Slekten er utbredt i tropisk Afrika.

## Systematisk oversikt
Slekten blir noen ganger ført som en undergruppe til slekten *[[Taurrhina]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *Rhamphorrhina* Klug, 1855
******** *[[Rhamphorrhina bertolonii]]* (Lucas, 1879)
******** *[[Rhamphorrhina splendens]]* (Berteloni, 1855)

## Kilder
* Liste over artene

## Eksterne lenker
* 
* Bilde av ''Rhamphorrhina bertolonii'', hann
Bothrorrhina

***Bothrorrhina*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore til nokså store, kraftige gullbasser uten metallisk glans. Hannene mangler horn eller har et kort, T-formet fremspring i pannen. På farge er de gjerne brunsvarte med noen hvite flekker.

## Utbredelse
Slekten er utbredt på Madagaskar.

## Systematisk oversikt

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *Bothrorrhina* Burmeister, 1842
******** *[[Bothrorrhina ochreata]]* (Gory & Percheron, 1835)
******** *[[Bothrorrhina perrieri]]* Pouillaude, 1914
******** *[[Bothrorrhina radama]]* Künckel d'Herculais, 1887
******** *[[Bothrorrhina reflexa]]* (Gory & Percheron, 1835)
******** *[[Bothrorrhina rolandi]]* Peyrieras & Arnaud, 2000
******** *[[Bothrorrhina rufonasuta]]* Fairmaire, 1902
******** *[[Bothrorrhina ruteri]]* de Lisle, 1953

## Kilder
* Liste over artene

## Eksterne lenker
*
Danviken

**Danviken** er et område i kommundelen Sicklaön i Nacka kommune i Stockholms län, Sverige. De seneste årene har folketallet i Danviken økt, ettersom nærheten til Stockholm sentrum gjør det til et attraktivt område. Saltsjöbanan har stopp ved Henriksdals stasjon, som tross navnet ligger i Danviken. 

## Historie
Bydelen er en av de eldste i Nacka. Området har vært bebodd i hvert fall siden 1550-tallet, da Gustav Vasa anla Danvikens hospital. Allerede fra starten ble det anlagt ei melkvern i vassdraget mellom Hammarby sjö og Saltsjön, som ble kalt Kvarnbäcken eller Danviks ström. Det fantes også en hammersmie på stedet. Det gamle hospitalet ble lagt ned i 1915.

I 1619 fikk Gustaf Johan Jung tillatelse til å oppføre en såkalt kjønrøksovn, men det varte helt til 1675 før det kom igang. Kjønrøk brukes til framstilling av blant annet trykksverte og tusj. Bruket lå like øst for hospitalet og var i drift til 1856. 

Mellom hospitalet og kjønrøksbruket ble det i 1686 oppført et saltverk, det vil si en fabrikk hvor man skulle utvinne salt av sjøvann. Men det viste seg at Saltsjön, til tross for navnet, inneholdt alt for lite salt, og etter noen år opphørte virksomheten. Senere ble bygningen brukt som sinnssykehus, det såkalte Danviks dårhus. I dag er det omgjort til boliger. 

I 1890 sto det store kvernanlegget Saltsjöqvarn ferdig, og det ble senere utvidet med flere bygninger. Fabrikken ble nedlagt i 1988, og bygningene er senere blitt renovert og brukes i dag som boliger og et hotell.

## Referanser
Brachymitra

***Brachymitra*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore til nokså store, kraftige gullbasser, metallisk fargede, men litt matte. Hannen har et kort, mot spissen utvidet horn i pannen.

## Utbredelse
Slekten er utbredt i Øst-Afrika (Kenya, Tanzania).

## Systematisk oversikt
Artene blir nå ofte plassert i slekten *[[Compsocephalus]].*

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *Brachymitra* Kolbe, 1904
******** *[[Brachymitra bayeri]]* Moser, 1917
******** *[[Brachymitra rotteveeli]]* Drumont, 1996
******** *[[Brachymitra thomasi]]* Kolbe, 1904

## Kilder
* Liste over artene

## Eksterne lenker
* 
* Bilder av artene (litt nede på siden)
Smålands Folkblad

***Smålands Folkblad*** er en svensk lokalavis som gis ut i Jönköping en gang i uken, som en av publikasjonene under Johan Ehrenbergs «ETC-paraply».

Den første avisen med dette navnet kom i 1901, og var fra 1908 dagsavis. En periode kom den kun fire ganger ukentlig, men kom hver dag igjen fra 1919. Høyeste opplaget hadde den i 1949, da den nådde 16&nbsp;100 eksemplarer.

Utover 1950- og 1960-tallet hadde *Smålands Folkblad* store vanskeligheter, men ble reddet i 1971 av den svenske pressestøtten. Tross ny teknikk og satsing på lokaljournalistikk ble avisen aldri noen stor økonomisk suksess på 1980-tallet. I 1990 solgte det svenske sosialdemokratiske mediekonsernet A-pressen avisen, og i 1991 gikk den konkurs.

Etter at *Smålands Folkblad* gikk inn ble navnet en tid brukt av medlemsavisen til Socialdemokratiska partiet i distriktet. En gruppe tidligere ansatte gjorde dessuten et nytt avisforsøk i 1992, og startet *Folkbladet Jönköping*. Det eksisterte til 2010.

Da *Smålands Folkblad* «gjenoppsto» i mai 2011 skjedde det gjennom et samarbeid mellom Tidningsföreningen Smålands Folkblad og ETC förlag. Avisen ble nå lansert som ukeavis, med utgivelse hver fredag. Plattformen for nettutgaven deler den med de andre ETC-publikasjonene.

## Eksterne lenker
* ''Smålands Folkblad''s nettsider
Klut

En **klut** eller en **fille** er et lite tøystykke som kan komme fra et større tøystykke eller være fabrikkert i en bestemt størrelse. Det finnes flere typer kluter, for eksempel gryteklut, gulvklut, vaskeklut, sutteklut, kjøkkenklut, mikrofiberklut ol.

## Bruk
Kluter brukes for det meste til pussing eller rengjøring. De kan brukes på store flater, avgrensede flekker eller på trange steder. Det er vanlig å ha forskjellige kluter til forskjellig bruk. For eksempel brukes golvklut til å vaske golv med, kjøkkenklut til bruk der man lager mat og kroppsklut til rengjøring av kroppen. De fleste kluter kan vaskes og brukes flere ganger, i motsetning til tørkepapir og våtservietter, men det er også blitt utviklet engangskluter. 

## Mikrofiberklut
Mikrofiberklut er en klut som blir brukt til å fjerne mikroorganismer. Mikrofiber er en tynn tråd som er over hundre ganger tynnere enn et hårstrå. Den består av små kileformede polyester filamenter og har en kjerne av nylon. Trådene kan være bygd opp av små løkker med små kroker. Dette er den mest effektive kluten hvis man ønsker et bakteriefritt resultat.

## Hygiene
Det er svært gode forutsetninger for vekst av bakterier i kluter, spesielt kjøkkenkluter. Bakterier trenger næring (f.eks. matrester), fuktighet, tid og riktig temperatur for å formere seg. På oppvaskkluten finner de alt de trenger. I romtemperatur fordobler bakteriene seg i antall hver halvtime. En klut kan derfor inneholde millioner på millioner av bakterier. En oppvaskklut full av bakterier vil forurense alt den kommer i kontakt med (hender, kjøkkenutstyr, bord, benker etc.). 

For å få en klut ren i bakteriologisk forstand, må den desinfiseres. Desinfisering gjøres enten kjemisk (ved bruk av klor) eller termisk (ved temperatur minimum 65 grader over minimum 10 minutter (60 grader er ikke tilstrekkelig)).

## Eksterne lenker
* http://www.klikk.no/bolig/vedlikehold/article543839.ece
* https://web.archive.org/web/20140116141417/http://bilpleiekongen.no/hva-er-mikrofiberklut/
* http://www.nrk.no/livsstil/kluten-fjerner-alle-bakterier-1.10914567
Vindusvisker

**Vindusvisker** eller **visker** er en mekanisk innretning med arm og gummiblad som fjerner vann og ureinheter fra front- og bakrutene på biler, tog, båter og fly.

Vindusviskere er viktige og sentrale når det handler om å kjøre en bil eller andre kjøretøy trygt. De klarer frontruten når det snør, hagler og regner, men også når det kan oppstå andre elementer som gjør slik at førerens sikt vil bli betydelig blokkert.

På mange bilder støttes effekten til vindusviskeren av vindusspylere. Spylerne spruter spylervæske fra flere dyser koblet til en væskebeholder oftest plassert under panseret. Spylervæsken bidrar til at vindusviskerne lettere fjerner fett og skitt fra vinduene.

## Funksjon
De styres av en bryter på innsiden av bilen, bak rattet. På de nyeste bilene styres gjerne vindusviskere av sensorer plassert i vindusrutekanten. Om bilen blir tatt i revers, vil på vindusviskerne bak automatisk bevege seg, om det er nødvendig. 
Vindusviskere er lett å få tak i, og det finnes mange forskjellige typer til ulike biler. Det er enkelt og greit og lett å bytte selv.

## Bakgrunn
I 1903 var J.H. Apjohn den opprinnelige oppfinneren av vindusviskeren. Han oppfant en enhet som flyttet to børster fra toppen av fortruten til bunnen av ruten for å ta vekk vann, snø og skitt og eventuelt andre ting som hindret førerens sikt. 
Like etter oppfant Mary Anderson den svingede armen som vi kjenner som dagens vindusvisker. Ideen bak denne oppfinnelsen hennes var da hun så en lokfører som åpnet vinduene foran på toget på grunn av snøfall. Hun foreslo ideen om vindusviskere til et firma i Canada, var de ikke interessert og mente det ikke var nødvendig.  
Et tiår senere ble hver eneste bil som ble solgt utstyrt med vindusviskere.

## Eksterne lenker
* 
*Bilindustrien 
*Biltema 
*Vinduspusseren
Jussi Nuorela

**Jussi Nuorela** (født 1974) er en finsk tidligere profesjonell fotballspiller. Nuorela, som var forsvarsspiller, spilte sist for FC Inter Turku i Veikkausliiga, men har tidligere spilt for ulike klubber i Finland, Sverige, Nederland, Tyskland og Tyrkia.

## Landslagskarriere
Nuorela har spilt 20 landskamper for Finland. Hans første landskamp var i en vennskapskamp mot Qatar 25. januar 1994.

## Referanser


## Eksterne lenker
* 
* «Jussi Nuorela», profil på national-football-teams.com
Hinder

**Hinder** er et amerikansk rockeband fra Oklahoma, som ble opprettet i 2001, av trommeslageren Cody Hanson, gitaristen Joe «Blower» Garvey og den tidligere vokalisten Austin Winkler. Idolene deres er 80-tallsband som Bon Jovi, og de prøver å variere stilen på sangene så mye som mulig.

## Historie

### Dannelsen og starten

Før bandet ble dannet sang Austin Winkler i ett coverband, fram til 2001, da han møtte trommisen Cody Hanson, og gitaristen Joe Garvey på en fest. De bestemte seg kort tid etter møtet for å stifte bandet Hinder, og begynte å opptre i Oklahoma City. Pengene ble brukt til reklame, og til kostnadene for deres første EP, Far From Close. Den ble sluppet i 2003, og solgte ca. 5'000 kopier. To år senere fikk bandet to nye medlemmer, bassisten Mike Rodden, og gitaristen Mark King. Austin Winkler skrev selv mesteparten av musikken.

### 2013
Den 20. november 2013, ble det kunngjort via Loudwire at vokalisten Austin Winkler, sluttet i bandet. De sa at det ikke var skjedd noe negativt, men at de følte at det var på tide å komme seg videre.

## Medlemmer
### Nåværende medlemmer
*Joe Garvey - Gitar
*Mark King - Gitar, bakgrunnsvokal
*Mike Rodden - Bassgitar, bakgrunnsvokal
*Cody Hanson - Trommesett

### Tidligere medlemmer
*Austin Winkler - Vokal, Akustisk gitar

## Diskografi
### Studioalbum
*Extreme Behavior - 27. september 2005
*Take It to the Limit - 4. november 2008
*All American Nightmare - 7. desember 2010
*Welcome to the Freakshow - 4. desember 2012

### EP-er
*Far From Close - 2003

## Referanser


## Eksterne lenker
* 
*
Miranda Sings

**Miranda Sings** er en rollefigur som er skapt og spilt av den amerikanske skuespilleren Colleen Ballinger. Miranda tror hun er bedre enn alle andre til alt, spesielt synging, noe hun viser hele verden når hun legger ut videoer av seg selv på Youtube, i håp om å bli superstjerne. Dessverre er det få som synes hun har noe talent, og hun for derfor mange «haters».

Mange elsker denne figuren, selv om den er skapt for å være så irriterende og smakløs som mulig. En av grunnene til at «Miranda» ble så kjent var at det i starten ikke var tydelig at det var en fiktiv person, og det var mange som delte Youtube-videoene i den tro at dette var en ekte person.

## Miranda
YouTube-figuren ble laget for å være en parodi av alle som la ut videoer av dem selv hvor de synger. Miranda sier selv at talentene hennes er synging, dansing, skuespill, magi, og å være modell, men først og fremst sang. Siden 2008 har Ballinger vært på turne med figuren i både USA, Canada, og enkelte land i Europa. Under opptredenen fremfører hun sine favorittsanger og store ballader, samt magitriks, duetter, og sangtimer for andre kjendiser som blant andre Ariana Grande, Fifth Harmony og Tori Kelly. Hun har også hatt en gjesteopptreden i tv-programmet Victorious på Nickelodeon, i tillegg til å ha vært til flere intervjuer i YouTube-verdenen.

## YouTube-kanalen
På YouTube-kanalen MirandaSings, viser Ballinger videoer av den komisk talentløse, sære, og egoistiske rollefiguren som selv mener hun er bedre enn alle andre. Eksempler på typiske videoer er sangvideoer, Q&As, spørsmål fra seere, og diskusjoner om ting hun som oftest misforstår. I tillegg snakker hun om kritikken hun får fra sine «haters», de som misliker henne. Kanalen har over 10 millioner følgere.

## Eksterne lenker
* 
* 
* MirandaSings08
* Mirandavlogz
* Mirandas nettsted
* Mirandas Tumblr
* Colleen Ballingers bio på Broadwayworld.com
* PsychoSoprano
Kjønrøk

**Kjønrøk** (omdannet fra lavtysk: *kinrok*; *kin* «kvae­rik furu» + *rok* «røyk») er et sotpulver som i tidligere tider ble brukt som svart pigment i trykksverte, oljefarge og tusj. Det ble fremstilt ved ufullstendig forbrenning av kvaerik ved av furu.

## Referanser
Norane Idrettslag

**Norane Idrettslag** (stiftet i 1964 som *Ytre Norane Ungdomslag*) er et idrettslag fra Norane i Sogndal, som driver med barneidrett, fotball, skiidrett og trim. Idrettslaget har som hovedmål å legge til rette anlegg og allsidige aktiviteter for barna, men også for voksne der det er interesse for det.

Idrettslaget disponerer en kommunal fotballbane med flombelysning på Ylvisåker. Målen på banen er ca  60x95 meter. Idrettslaget har også en flerbruksbane med kunststoffdekke. Målene er 20x40 meter, og denne banen har muligheter for volleyball, tennis, badminton, landhockey, basketball og fotball. I sommerhalvåret er den satt opp for tennis, og bruke hovedsakelig til det. I samme område er det sandvolleyballbane ved badeplassen. 

Norane idrettslag har klubblokale med garderober, kjøkken og møterom. Dette er bygd sammen med Norum skyttarlag sin innendørs skytebane og Norane oppvekstsenter.

Idrettslaget har også en lysløype på 2 km for klassisk langrenn i Øvstedalen. Anlegget er eid av Norane Idrettslag, og er tilrettelagt på privat areal med leieavtale til 2017.

## Historikk
Norane Idrettslag ble stiftet i 1964 som *Ytre Norane Ungdomslag*. Idrettslaget fikk dagens navn i 1988, da *Ytre Norane Idrettslag* og *Fardal Idrettslag* (stiftet 1976) ble slått sammen.

## Eksterne lenker
*
Torvosaurus

**Torvosaurus** var en dinosaur som levde for 153-148 millioner år siden i slutten på perioden jura. Den var i slekt med Megalosaurus. Den var større en Allosaurus og jaktet på andre dinosaurer som Diplodocus, Apatosaurus og andre planteetere. Den var opptil 9 meter lang, men den kunne også bli 11 meter.

## Eksterne lenker
*
Ben Spencer

**Ben Spencer** (født 28. mars 1995 i Albuquerque, New Mexico) er en amerikansk fotballspiller. Han er angrepsspiller, og spiller for Toronto FC II. Han spilte for Molde FK fra 2013 til 2016.

## Ungdomstiden
Med oppvekst i New Mexico dro han til Utah og Real Salt Lake for å trene og spille på deres Grande Sports Academy før sesongen 2010/11. Han dro videre til Chivas USA og deres akademi sesongen etter. I desember 2012 ble han hentet av Molde FK.

## Profesjonell fotball
Etter å ha vært i Moldes stall som ungdomsspiller fikk han rett etter sin 18-årsdag sin første profesjonelle kontrakt. Han debuterte i Tippeligaen den 1. september 2013 i kampen mot Vålerenga som Molde vant 4-0.

## Referanser


## Eksterne lenker
* 
* Moldefk.no - spillere
Amnesia: The Dark Descent

***Amnesia: The Dark Descent*** er et skrekkspill laget av Frictional Games. Amnesia ble utgitt til Windows, Linux, og Mac. Amnesia lar hovedpersonen Daniel utforske et mørk slott fullt av monstre og andre hindringer som må unngås, mens man samtidig fullfører gåter. Spillet var en suksess og vant to tildelinger hos the Independent Games Festival.

## Gameplay
### Amnesia: The Dark Descent
I likhet med utviklernes eldre spill, Penumbra serien (Penumbra: Overture, Penumbra: Black Plague, Penumbra: Requiem), er Amnesia et spill med fokus på å utforske slottet Brennenburg i en førstepersons perspektiv. Amnesia bruker interaksjon med fysiske objekter til fysikkbaserte gåter, mye som den brukt i Penumbra-serien. Daniel, hovedpersonen, kan ta tak i fysiske objekter som for eksempel en murstein og kaste denne gjennom et vindu. Hvis man tar tak i en dør, kan man flytte musen frem eller tilbake og døren vil da åpnes/lukkes.

Amnesia har fokus på det å snike seg rundt i slottet for å unngå monstrene. Dette er lettest ved å gjemme seg i skyggene, men mørket kan samtidig få Daniel til å miste forstanden sin. Jo lengre han er i mørket, desto mer forstand mister han. Han kan også miste forstanden ved å se eller høre monstrene i nærheten. Hvis man mister for mye av forstanden, begynner Daniel å hallusinere lyder og monstre, og vil tilslutt besvime. Det er tre måter å få tilbake forstanden på: Den ene er ved å stå i lyset. Man kan tenne på stearinlys og fakler med bruk av fyrtøy, eller man kan bruke sin lykt som brenner på olje. Olje og fyrtøy har en begrenset levetid og mengde, så man må bruke dem klokt. En annen måte å få forstanden tilbake på er ved å fullføre gåter eller fortsette i fortellingen. Dette vil gjenopprette forstanden til det normale. Den siste måten å få tilbake forstanden er ved å miste all forstanden og besvime, men dette gjør Daniel helt åpen for å bli angrepet.

Dersom et monster ser Daniel, vil de forfølge ham helt til han er ut av syne. Hvis man blir sett er man nødt til å flykte, siden Amnesia ikke tilbyr noen våpen til Daniel. Man kan barrikadere en dør med steiner og bord og andre møbler, men monsteret er i stand til å bryte ned døren og dytte vekk møbler. Den andre måten å unngå monstre på er ved å gjemme seg for dem. Hvis et monster mister synet av Daniel vil dette da gå vekk og forsvinne.

### Amnesia: A Machine for Pigs

Spillet ble produsert av The Chinese Room, et annet firma enn det originale, og publisert av den originale Frictional Games. *A Machine for Pigs* ble utgitt den 10. september 2013. Det er ikke en direkte etterfølger av The Dark Descent, og er lagt til en annen tidsperiode, men er fortsatt i det samme spilluniverset. Dette spillet ble dårlig mottatt av fanbasen da det var en kort, lineær opplevelse, med mye mindre frihet i forhold til det originale Amnesia.

## Referanser


## Eksterne lenker
* 
* *[https://web.archive.org/web/20100928234904/http://hpl2.frictionalgames.com/amnesia HPL2 Dokumentasjon]* med verktøy til å utvide spillet
* Omtale av spillet fra Gamer.no
International Tina Turner Fanclub

**International Tina Turner Fanclub** (også kjent som *ITTF*) er den internasjonale fanklubben til artisten Tina Turner. Fanklubben ble grunnlagt i 1991 ig ledes i dag av Elle Denneman. Fanklubben har som mål å informere medlemmene om aktiviteten til Tina gjennom nyhetsbrev, hjemmeside og sosiale medier.

## Eksterne lenker

*
Joona Toivio

**Joona Marko Aleksi Toivio ** (født 10. mars 1988) er en finsk fotballspiller som spiller for HJK Helsinki.

## Karriere
I 2004 ble han utnevnt til Finlands beste junior og skrev seniorkontrakt med HJK Helsinki. I januar 2007 gikk han til AZ Alkmaar uten å ha spilt et minutt i eliteserien i Finland for HJK.

30. desember 2009 ble nyheten om at han hadde skrevet under en fireårskontrakt med Djurgårdens IF publisert på klubbens hjemmesider. I 2012 ble han kaptein for DIF.

Etter tre sesonger i Djurgårdens IF og med ett år igjen av kontrakten ble han kjøpt fri av seriemestrene i Norge, Molde FK, i mars 2013. Overgangssummen er ikke kjent. Han skulle erstatte Vegard Forren som ble solgt til Southampton FC.

Toivio er kjent for sine frispark som både er harde og presise, mot AaFK 10. mai 2013 banket han inn sitt første frisparkmål for Molde.

## Landslaget
Han ble tatt ut i s EM-tropp til EM i fotball 2021.

## Meritter
**Molde FK**
* NM: (2) 2013, 2014
* Seriemester: (1) 2014

## Referanser


## Eksterne lenker
* 
https://web.archive.org/web/20120513191403/http://www.moldefk.no/team1players
Elverhøy skole (Stokke)

**Elverhøy skole** er en tidligere barneskole i tidligere Stokke kommune.  Skolen ble bygget i 1896 og overtok da etter Fossnes skole. I 1982 ble det bygget ny skole, og den ble nedlagt i 1997.

## Referanser
Urgresk

**Urgresk** er det antatt siste felles stamspråk for alle kjente varianter av gresk, inkludert mykensk gresk, klassiske greske dialekter som attisk-jonisk, dorisk og arkadisk-kypriotisk gresk, og til sist koiné («fellesspråk»), bysantinsk gresk (middelaldergresk), og moderne gresk (nygresk). En del lingvister inkluderer også det fragmentariske antikke makedonske språket, enten det nedstammer fra et tidligere «urgresk» språk, eller per definisjon må inkluderes blant etterkommerne av urgresk som et gresk språk og/eller en gresk dialekt. 

Urgresk vil ha blitt snakket på slutten av 2000-tallet f.Kr., hovedsakelig på Balkan. Foreningen av urgresk vil ha blitt avsluttet som greske emigranter som snakket forløperen til mykensk språk og ankom den greske halvøya enten en gang rundt 2000-tallet f.Kr. eller senest ut på 1600-tallet f.Kr.

Utviklingen av urgresk må bli betraktet på bakgrunnen av den tidlige paleobalkanske språkbunt som gjør det vanskelig å skissere nøyaktige grenser mellom de enkelte språk. De karakteristiske greske representasjonene av ordinnledende laryngaler ved protesiske vokaler som er delt med armensk språk, som også deler andre fonologiske og morfologiske særegenheter med gresk. Det nære slektskapet mellom gresk og armensk kaster lys på det parafyletiske vesen i kentumspråket (den del av de indoeuropeiske språkene som ble skilt ut ved delingen av satemspråkene).

Nære likheter mellom gammelgresk og vedisk sanskrit antyder at både urgresk og urindiskiranske språk var fortsatt ganske likt til enten urindoeuropeisk (som ville ha plassert sistnevnte en gang på slutten av 3000-tallet f.Kr.) eller et post-indoeuropeisk greskarisk urspråk. Sistnevnte hypotetiske språkgrein har i dag liten støtte blant lingvister ettersom både geografisk og temporal spredning av gresk og indoiransk passer godt med kurgan-hypotesen for urindoeuropeisk språk.

## Referanser


## Se også
* Urspråk
* Urindoeuropeisk
* Gammelmakedonsk
* Paleobalkanske språk
* Grekere

## Litteratur
* Beekes, Robert S. P. (1995): *Comparative Indo-European Linguistics*. Amsterdam: John Benjamins. ISBN 90-272-2150-2.
* Buck, Carl Darling (1933): *Comparative Grammar of Greek and Latin*. University of Chicago Press. ISBN 0-226-07931-7.
* Fortson, Benjamin W., IV (2004): *Indo-European Language and Culture*. Blackwell Publishing. ISBN 1-4051-0316-7.
* Sihler, Andrew L. (1995): *New Comparative Grammar of Greek and Latin*. Oxford University Press. ISBN 0-19-508345-8.
Huetar

**Huetar** var en viktig indiansk folkegruppe i Costa Rica som på midten av 1500-tallet holdt til i de sentrale delene av landet. De utgjorde den mektigste, mest folkerike og best organiserte nasjonen i Costa Rica da spanjolene ankom. På 1500-tallet besto området deres av en rekke cacique-dømmer som strakk seg fra stillehavskysten til den atlantiske delen av landet. De spanske krønikene forteller om et stort antall landsbyer og konger, deriblant Garabito, Pacaca og El Guarco. Kulturen deres var en del av det såkalte Mellomområdet, og karakteriseres hovedsakelig av steinartefakter, metater, skulpturer og seremonielle bord og altre.

Huetarenes språk, huetar, tilhørte den chibchanske språkfamilien og fungerte som lingua franca i området som i dag er Costa Rica. Språket døde ut på 1600-tallet etter kraftig undertrykkelse av spanjolene, men mange ord har overlevd i form av toponymer som Aserrí, Tucurrique, Curridabat, Turrialba og Barva.

Ei lita gruppe huetarer har overlevd fram til i dag. Denne består av om lag 1000 personer og holder hovedsakelig til i Quitirrisí indianerreservat, mellom kantonene Mora og Puriscal. Det er også et huetar-samfunn som holder til i Zapatón i Puriscal og enkelte spredte familier i fjella rundt Quepos. Selv om ingen av dagens huetarer snakker det opprinnelige språket, har de bevart mye av sin tradisjonelle tro, håndverk, matlagingskunst og medisiner.

## Litteratur
*
*
*
*
Masthamnen

**Masthamnen** og **Yttre Masthamnen** er den østlige fortsettelsen av Stadsgårdshamnen på Södermalm i Stockholm. Kaiområdet er cirka 600 meter langt og ligger i hovedsak mellom Londonviadukten i vest, Fåfängan i sør, Danvikskanalen i øst og Saltsjön i nord. Masthamnens vestre del og området ved Londonviadukten disponeres av Viking Line, mens Yttre Masthamnen fungerer som liggeplass for internasjonale cruisefartøy. Yttre Masthamnen er det eneste sentrale kaistedet i Stockholm for de største cruiseskipene som anløper byen. Masthamnen eies og drives av Stockholms hamnar.

## Historie

Masthamnen fikk sitt nåværende navn i 1925. Stockholms namnberedning begrunnet sitt forslag slik: «En karta 11 jan. 1774 över trakten, upprättad för upplåtelse av berget till grosshandlare Fredrik Lundin […] utvisar läget av den fordom vid bergets västra ända belägen masthamn.» Også på en tegning over *Stockholms stora skeppsvarv* fra 1745 er «masthamnen» markert. En «masthamn» var et område innen en havn hvor mastvirke ble oppbevart. Området var avdelt fra resten av havna med en palisade eller pæleverk.

I forbindelse med at Stadsgårdshamnen trengte å utvides kunne ikke lenger virksomheten ved Stora skeppsvarvet opprettholdes. Tegelviken ble fylt igjen og i august 1910 ble den nye Stadsgårdshamnen innviet. På 1940-tallet ble området for Yttre Masthamnen planlagt på delvis utfylling i Saltsjön. På Stockholmskartan fra 1940 angis der tre langsmale kvarter med navnene *Hamnarbetaren*, *Skeppslasten* og *Vinschen*.

## Referanser


## Eksterne lenker
*
Liste over sesonger av NM i fotball for menn

**Liste over sesonger av NM i fotball for menn** er en år-for-år-oversikt over cupsesongene i NM i fotball for menn siden det første mesterskapet i 1902.

## Liste over cupen, år for år

## Antall mesterskap siden 1963
1963 var det første året lag fra hele landet fikk delta.

;11 NM
* Rosenborg 1964, 1971, 1988, 1990, 1992, 1995, 1999, 2003, 2015, 2016, 2018

;7 NM
* Lillestrøm 1977, 1978, 1981, 1985, 2007, 2017, 2025

;6 NM
* Molde 1994, 2005, 2013, 2014, 2021/2022, 2023

;5 NM
* Strømsgodset 1969, 1970, 1973, 1991, 2010
* Brann 1972, 1976, 1982, 2004, 2022/23

;4 NM
* Vålerenga 1980, 1997, 2002, 2008
* Viking 1979, 1989, 2001, 2019
* Fredrikstad 1966, 1984, 2006, 2024

;3 NM
* Skeid 1963, 1965, 1974

;2 NM
* Lyn 1967, 1968
* Bodø/Glimt 1975, 1993
* Tromsø 1986, 1996
* Aalesund 2009, 2011

;1 NM
* Moss 1983
* Bryne 1987
* Stabæk 1998
* Odd Grenland 2000
* Hødd 2012

## Antall mesterskap siden 1902
;12 NM
* Odd: 1903, 1904, 1905, 1906, 1913, 1915, 1919, 1922, 1924, 1926, 1931, 2000
* Rosenborg: 1960, 1964, 1971, 1988, 1990, 1992, 1995, 1999, 2003, 2015, 2016, 2018
* Fredrikstad: 1932, 1935, 1936, 1938, 1940, 1950, 1957, 1961, 1966, 1984, 2006, 2024

;8 NM
* Lyn: 1908, 1909, 1910, 1911, 1945, 1946, 1967, 1968
* Skeid: 1947, 1954, 1955, 1956, 1958, 1963, 1965, 1974

;7 NM
* Brann: 1923, 1925, 1972, 1976, 1982, 2004, 2022–23
* Lillestrøm: 1977, 1978, 1981, 1985, 2007, 2017, 2025

;6 NM
* Sarpsborg: 1917, 1929, 1939, 1948, 1949, 1951
* Viking: 1953, 1959, 1979, 1989, 2001, 2019
* Molde: 1994, 2005, 2013, 2014, 2021–22, 2023

;5 NM
* Strømsgodset: 1969, 1970, 1973, 1991, 2010

;4 NM
* Ørn: 1920, 1927, 1928, 1930
* Vålerenga: 1980, 1997, 2002, 2008

;3 NM
* Frigg: 1914, 1916, 1921
* Mjøndalen: 1933, 1934, 1937

;2 NM
* Mercantile: 1907, 1912
* Bodø/Glimt: 1975, 1993
* Tromsø: 1986, 1996
* Aalesund: 2009, 2011

;1 NM
* Grane: 1902
* Kvik: 1918
* Sparta: 1952
* Gjøvik-Lyn: 1962
* Moss: 1983
* Bryne: 1987
* Stabæk: 1998
* Hødd: 2012

## Flest finalemøter

## Se også
* Superfinalen
* Nord-Norgesmesterskap i fotball
* Arbeidermesterskapet i fotball

## Litteratur
* 
* Arnfinn Fagerli (red.) (2025). *Alt om NM 1902–2024*. Fagerli forlag. I red.: ,  og 

## Eksterne lenker
*  RSSSF Norway – Norwegian football statistics
Heidi Solheim

**Heidi Solheim** (født 1982) er en norsk sangerinne/låtskriver. Hun er oppvokst i Øverbygd, Troms og er bosatt i Lillesand hvor hun jobber som artist på fulltid. Hun er utdannet bachelor i rytmisk vokal ved Musikkonservatoriet i Tromsø, med fordypning innenfor musikkartistutvikling. 

Solheim er låtskriver og vokalist i bluesrockbandet Pristine. Pristine kom ut med sitt første album, *[[Detoxing]]* i august 2011. Også *[[Aftenposten]]* ga albumet terningkast fem. Senere har bandet gitt ut *[[No Regret]]* i 2013 og *Reboot* i 2016.

20. februar 2012 kom Solheim ut med sin solodebut, albumet *[[Found (Heidi Solheim-album)|Found]]*. Albumet ble utgitt av det Tromsø-baserte plateselskapet Finito Bacalao Records, og distribuert av Musikkoperatørene. Også denne platen ble godt mottatt av norsk presse, *[[Hamar Arbeiderblad]]*, *[[Fædrelandsvennen]]* og *[[Østlendingen]]* gav terningkast 5. *Østlendingen* skrev blant annet «..en soleklar Spellmannskandidat» etter å ha hørt albumet. Hun har gitt ut flere barneplater, og ble nominert til Spellemannprisen 2021 for albumet *En meter fra* og Spellemannprisen 2025 for *Dinosaus*, begge i klassen barnemusikk . Hun fikk Kardemommestipendet i 2023.

Solheim deltok på den første utgaven av TV-programmet *[[Idol (TV-program)|Idol]]* i 2003, og stilte opp for Jørn Hoel under *[[Det store korslaget]]* i 2009. Hun deltok også under 2013-utgaven av *[[The Voice – Norges beste stemme]]*.

## Diskografi

### Soloalbum
* *[[Found (Heidi Solheim album)|Found]]* (2012, Finito Bacalao Records)
* *[[Dinosaus]]* (2014, Pristine Music Production)
* *Dinosaus & Lortefall* (2016, Pristine Music Production)
* *The Note* (2018, Pristine Music Production)
* *En meter fra* (2021, Pristine Music Production)
* *Dinosaus* (2025, Pristine Music Production)

### Pristine-album
* *Make Way* (2008)
* *[[Detoxing]]* (2011)
* *[[No Regret]]* (2013)
* *Reboot* (2016)

### Bidrag på andre album
* *Let Love Surround You* (Jardar Johansen, 2005)
* *[[Nattmårra]]* (KM Myrland, 2007)
* *Sommer hele året 96-04* (Folk & Røvere, 2004)
* *Julenatt i Blåfjell* (Anita Skorgan, 2009)
* *[[Sjelespor]]* (KM Myrland, 2010)
* *Undertaker* (Urban Bluesband, 2010)
* *[[Stars, Guitars & Motorcars]]* (Badger, 2013)

## Referanser


## Eksterne lenker
* 
* 
*  Folkebladet intervju 28. september 2013
*  Dagbladet anmelder ''Found''
*  Østlendingen anmelder ''Found''
*  Utropia anmeldelse av ''Found''
*  Oppland Arbeiderblad anmelder ''Found''
*  Finnmarken intervjuer Heidi før The Voice 2013
Rørkoll skole

**Rørkoll skole** er en tidligere skole i Stokke kommune. Skolen ble bygget i 1879 og ble nedlagt i 1955 da Bokemoa skole sto ferdig. Rørkoll velforening tok over bygningen etter nedleggelsen.

## Referanser
Epanterias

**Epanterias** var den største Allosaurusartene. Den var opptil 12,1 meter lang. Den ble funnet i Garden Park i Colorado av Edward Drinker Cope. Først trodde han at det var en sauropod, men etterpå sa han at det var en theropod. I 1988 kalte de den for Allosaurus amplexus.
Løke skole

**Løke skole** er en tidligere barneskole i Stokke kommune. Den første skolen ble bygget i 1922 og overtok da etter Skjelbred og Toverød skoler. I 1975 ble det bygget ny skole, og den ble nedlagt i 1997. Den gamle skolen er i dag bolighus.

Skolen hadde fra 1960-tallet og fram til 1995 eget bibliotek, som var en filial av Stokke bibliotek.

## Referanser


## Eksterne lenker
* Gamle Løke skole på Google StreetView
AkerAkademiet

**AkerAkademiet** ble opprett 8. februar 2007 under navnet MoldeAkademiet. Akademiet var under planlegging i 2006 som et ledd i å bedre Molde FK som trengte fornying etter flere år med manglende resultater og lite egenrekruttering til A-stallen. Målgruppa er fotballspillere i alderen 6-16 år. Akerhallen i Årølia utenfor Molde sentrum er base for AkerAkademiet.

Tirsdag 13. februar 2007 hadde Molde Fotball AS styremøte, under dette møtet informerte en av Molde FKs sponsorer, Aker ASA at de ville sponse akademiet mot at det ble hetende AkerAkademiet.

## Utvikling i nærmiljøet
AkerAkademiet startet som et prosjekt for å bedre treningshverdagen til unge fotballspillere i romsdalsregionen. Unge fotballspillere ble invitert til å komme å trene på akademiet, mens de fortsatte å trene og spille for sine respektive klubber, altså et ekstratilbud som supplerer det daglige arbeidet i klubbene regionalt. Det første året var det Tore Hagh, Knut Hallvard Eikrem, Bendik Hareide og Frode Nakken som var trenere.

Tilbudet ombefatter også Fotbalfritisording (FFO) i samarbeid med skolene i kommunen og fotballskoler i skoleferien. Samt at AkerAkademiet utdanner trenere for yngre lag i regionen. Dette er et arbeid Norges Fotballforbund og fotballkretsen har applaudert. Klubber fra romsdalsregionen kan melde på trenere i alle aldre og kjønn for å få faglig påfyll og kursbevis etter fullført kurs fra fotballkretsen.

## Staben
* Trenerutvikler: Kent Rudning
* Utviklingsleder: Iain Brunskill
* Hovedtrener G19: Daniel Berg Hestad
* Trener G19: Thomas Mork
* Keepertrener G19: Mats Mørch
* Hovedtrener G16: Kjell Arne Hestad
* Trener G16: Magnus Ellevold Strand
* Akademitrener: Bendik Hareide
* Fysisk trener: Stig Aambø
* Lagleder G19: Tor Gunnar Hagbø
* Lagleder G16: Ellen Kristengård
* Lege: Martin Engeland
* Fysioterapeut: Mats J. Jørgensen
* FFO-leder: Magnus Ellevold Strand
* FFO-trener: Eric Laurie
* FFO-trener: August Ø. Nyland
* FFO-trener: Erlend Holmlund
* FFO-trener: Jakob Nykand

## Referanser